Han-so-Lesse

Han-so-Lesse (fr: Han-sur-Lesse, so plaece, on dit djusse a Han), c' est èn ancyin ptit ban del Walonreye, rebané avou Rotchfoirt.

Han est cnoxhou disk' a foû payis po ses bômes, ene beaté naturele ricnoxhowe sol Daegn etire.

 Limero del posse: 5580 (vî limero 5432)
 limero diyalectolodjike: D 101; mwaisse pont d' l' A.L.W.
 Sipotaedje des djins: les Hayès, les Ayès. On vout k' ça soeye d' on mayeur do 19inme sieke ki djheut ayè po ayi (oyi).

Gn a eto des ôtes viyaedjes lomés Han.

 No di des plaeces di Han 
 A vey avou des tchamps et des prés:
 Al preyale (so plaece: ol Préle)
 Ås Vegnes. 
 Soyire

 A vey avou des dmorances et l' ovraedje des djins.
 Sol Ban.
 al Bressene.
 al Cårire (so plaece: Cârîre).
 Coulot d' Lidje (so plaece: Culot).
 å Pådje (so plaece: o paudje).
 å posti.
 So Tchession (metou so ene cresse, ki rwaite el Gofe di Belvå, on-z î pout co trover des viyès pires).
 Sol Tchestê . (so plaece: su l' Tchestê).

 A vey avou des aiwes :
 ås Broûlins, (so plaece: Brûlins).
 li Fontinne Sint Mårtén.
 A vey avou des monts-et-vås :
 Li Tiene do Djubet.
 Li Tiene ås oxheas (so plaece: ouchés)

 A vey avou des rotches : 
 Trô d' Han : plaece ki l' Aiwe-di-Lesse vént foû d' tere (elle a moussî e tere e l' egolina d' Belvå).
 Trô stope-cou.

 Voyes 
 Les Tcherås.

 Istwere des Grotes di Han 
E 1771, l' abé de Feller aveut ddja moussî sacwants metes dins l' Trô d' Han. 

E 1860 gn a yeu des rcweraedjes di des sincieus, k' ont trové des novelès voyes. 

E 1895, li dominne des Grotes (bômes) divént ene Societé anonime. On-z î mete li loumire et ele kimince a-z assaetchî todi dpus d' tourisses. On fwait on tram inte li viyaedje et les bômes.

Ci n' n' est k' e 1988 ki des omes-gurnouyes ont parvinou a passer di l' egolina d' Belvå å trô d' Han. Sacwants ôtes avént morou dvant zels, tot sayant d' fé parey.

Sourdant: Li Chwès.

 Tuzance walone 
 Adelin Lebrun sicrijha on live “Å bea payis d' Han”.
 Sicrijheu e walon di Han: André Henin

Categoreye:Province di Nameur
Categoreye:Ancyins ptits bans del Walonreye